Spiegel nashrining ma’lumotlariga ko‘ra, Germaniyaning sobiq kansleri Gelmut Kol Ukrainadagi inqiroz mavzusida Rossiya prezidenti Vladimir Putindan bir nechta maktub olgan. Spiegel’ning xabar berishicha, Putin bu maktublarda Gelmut Kol hozirgi vaziyatda uning tutgan pozitsiyasini qo‘llab-quvvatlashiga ishonch hosil qilmoqchi bo‘lgan. Kol devonxonasida bu axborotga izoh berilmadi. Avvalroq Germaniya sobiq kansleri G‘arb davlatlarining Rossiyaga qarshi harakatlarini tanqid qilgan edi.